CELEX: 32007D0137
Language: ro
Date: 2007-02-23 00:00:00
Title: 2007/137/CE: Decizia Comisiei din 23 februarie 2007 de modificare a Deciziei 2006/805/CE privind măsurile de combatere a pestei porcine clasice în Germania [notificată cu numărul C(2007) 535] (Text cu relevanță pentru SEE )

24.2.2007   
            
            
               RO
            
            
               Jurnalul Oficial al Uniunii Europene
            
            
               L 57/25
            
         
      DECIZIA COMISIEI
   
   din 23 februarie 2007
   de modificare a Deciziei 2006/805/CE privind măsurile de combatere a pestei porcine clasice în Germania
   [notificată cu numărul C(2007) 535]
   (Text cu relevanță pentru SEE)
   (2007/137/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 90/425/CEE a Consiliului din 26 iunie 1990 privind controalele veterinare și zootehnice aplicabile în schimburile intracomunitare cu anumite animale vii și produse în vederea realizării pieței interne (1), în special articolul 10 alineatul (4),
   având în vedere Directiva 89/662/CEE a Consiliului din 11 decembrie 1989 privind controlul veterinar în cadrul schimburilor intracomunitare în vederea realizării pieței interne (2), în special articolul 9 alineatul (4),
   întrucât:
   
               (1)
            
            
               Decizia 2006/805/CE a Comisiei din 24 noiembrie 2006 privind măsurile pentru sănătatea animală și de combatere a pestei porcine clasice în anumite state membre (3) a fost adoptată ca răspuns la apariția de focare de pestă porcină clasică în anumite state membre. Decizia menționată anterior stabilește anumite măsuri de combatere a pestei porcine clasice în aceste state membre.
            
         
               (2)
            
            
               Germania a comunicat Comisiei că situația privind boala în anumite părți ale statului federal Renania-Palatinat s-au ameliorat în mod semnificativ. În consecință, măsurile prevăzute de Decizia 2006/805/CE cu referire la zonele respective ar trebui să nu se mai aplice.
            
         
               (3)
            
            
               Prin urmare, Decizia 2006/805/CE ar trebui modificată în consecință.
            
         
               (4)
            
            
               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   Anexa la Decizia 2006/805/CE se înlocuiește cu textul din anexa la prezenta decizie.
   Articolul 2
   Prezenta decizie se adresează statelor membre.
   
      Adoptată la Bruxelles, 23 februarie 2007.
      
         
            Pentru Comisie
         
         Markos KYPRIANOU
         
         
            Membru al Comisiei
         
      
   
   
      (1)  JO L 224, 18.8.1990, p. 29. Directivă, astfel cum a fost modificată ultima dată prin Directiva 2002/33/CE a Parlamentului European și a Consiliului (JO L 315, 19.11.2002, p. 14).
   
      (2)  JO L 395, 30.12.1989, p. 13. Directivă, astfel cum a fost modificată ultima dată prin Directiva 2004/41/CE a Parlamentului European și a Consiliului (JO L 157, 30.4.2004, p. 33).
   
      (3)  JO L 329, 25.11.2006, p. 67.
   
      ANEXĂ
      
         
            „ANEXĂ
            PARTEA I
            1.   Germania
            A.   Renania-Palatinat
            
                        (a)
                     
                     
                        în Kreis Ahrweiler: municipalitățile Adenau și Altenahr;
                     
                  
                        (b)
                     
                     
                        în Kreis Daun: municipalitățile Obere Kyll și Hillesheim; în municipalitatea Daun, localitățile Betteldorf, Dockweiler, Dreis-Brück, Hinterweiler și Kirchweiler, în municipalitatea Kelberg, localitățile Beinhausen, Bereborn, Bodenbach, Bongard, Borler, Boxberg, Brücktal, Drees, Gelenberg, Kelberg, Kirsbach, Mannebach, Neichen, Nitz, Reimerath și Welcherath; în municipalitatea Gerolstein, localitățile Berlingen, Duppach, Hohenfels-Essingen, Kalenborn-Scheuern, Neroth, Pelm și Rockeskyll și orașul Gerolstein;
                     
                  
                        (c)
                     
                     
                        în Kreis Bitburg-Prüm: în municipalitatea Prüm, localitățile Büdesheim, Kleinlangenfeld, Neuendorf, Olzheim, Roth bei Prüm, Schwirzheim și Weinsheim.
                     
                  B.   Renania de Nord-Westfalia
            
                        (a)
                     
                     
                        în Kreis Euskirchen: în orașele Bad Münstereifel, Mechernich, Schleiden și localitățile Billig, Euenheim, Euskirchen, Flamersheim, Kirchheim, Kuchenheim, Kreuzweingarten, Niederkastenholz, Palmersheim, Rheder, Roitzheim, Schweinheim, Stotzheim, Wißkirchen (în orașul Euskirchen) și municipalitățile Blankenheim, Dahlem, Hellenthal, Kall și Nettersheim;
                     
                  
                        (b)
                     
                     
                        în Kreis Rhein-Sieg: orașele Meckenheim și Rheinbach, municipalitatea Wachtberg, localitățile Witterschlick, Volmershofen, Heidgen (în municipalitatea Alfter) și localitățile Buschhoven, Morenhoven, Miel și Odendorf (în municipalitatea Swisttal);
                     
                  
                        (c)
                     
                     
                        orașul Aachen: sudul autostrăzilor A4, A544 și al șoselei federale B1;
                     
                  
                        (d)
                     
                     
                        orașul Bonn: sudul șoselei federale 56 și al autostrăzii A565 (Bonn-Endenich spre Bonn-Poppelsdorf) și sud-vestul șoselei federale 9;
                     
                  
                        (e)
                     
                     
                        în Kreis Aachen: orașele Monschau și Stolberg și municipalitățile Simmerath și Roetgen;
                     
                  
                        (f)
                     
                     
                        în Kreis Düren: orașele Heimbach și Nideggen și municipalitățile Hürtgenwald și Langerwehe.
                     
                  2.   Franța
            teritoriul departamentelor Bas-Rhin și Moselle, situate în vestul Rinului și al canalului Rin Marna, în nordul autostrăzii A4, la est de râul Sarre și la sud de granița cu Germania și municipalitățile Holtzheim, Lingolsheim și Eckbolsheim.
            PARTEA II
            1.   Slovacia
            teritoriul administrațiilor locale veterinare și alimentare (ALVA) din districtele Trenčín (inclusiv districtele Trenčín și Bánovce nad Bebravou), Prievidza (inclusiv districtele Prievidza și Partizánske), Púchov (numai districtul Ilava), Žiar nad Hronom (inclusiv districtele Žiar nad Hronom, Žarnovica și Banská Štiavnica), Zvolen (inclusiv districtele Zvolen, Krupina și Detva), Lučenec (inclusiv districtele Lučenec și Poltár) și Veľký Krtíš.
            PARTEA III
            1.   Bulgaria
            întreg teritoriul Bulgariei.”